Itelmeņu valodas

Itekmeņu valodas ir viena no paleoaziātu Čukotkas-Kamčatkas valodu saimes atzariem, kas izplatīta Krievijas Tālajos Austrumos, Kamčatkas novadā un kuru lieto itelmeņi.

Saimē ietilpst viena dzīva valodas un divas mirušas valodas:
 Itelmeņu valoda vai rietumitelmeņu valoda — prot ap 80 galvenokārt vecāka gadagājuma cilvēku, izplatīta Kamčatkas rietumu piekrastē.
 Austrumitelmeņu valoda — bija izplatīta itelmeņiem Klusā okeāna piekrastē, izmirusi 19. gadsimta pirmajā pusē.
 Dienviditelmeņu valoda — izplatīta Ohotskas jūras piekrastē no Hairjuzovas upes līdz Lopatkas ragam, izmirusi 19. gadsimta beigās.

Itelmeņu valodu piederība Čukotkas-Kamčatkas valodu saimei tiek apstrīdēta. Tiek uzskatīts, ka līdzība ar korjaku un čukču valodām radusies intensīvo kontaktu ietekmē, kuru rezultātā aizgūti daļa leksikas un morfoloģijas no šīm valodām, saglabājot specifisku fonētiku un sintaksi. Daži valodnieki uzskata, ka itelmeņu valodas radniecīgas Ziemeļamerikas indiāņu valodām.

Kategorija:Krievijas valodas
Kategorija:Paleoaziātu valodas
Kategorija:Čukotkas-Kamčatkas valodas